Σχέδιο Καλέργκι

Το Σχέδιο Καλέργκι, που μερικές φορές ονομάζεται Σχέδιο Κουντενχόβε-Καλέργκι, είναι θεωρία συνωμοσίας του ακροδεξιού χώρου της οποίας οι υποστηρικτές διατείνονται ότι υπάρχει σχέδιο για μίξη των Ευρωπαίων με άλλες φυλές μέσω της μετανάστευσης και ότι καταρτίστηκε από τον Αυστρο-Ιάπωνα πολιτικό Ρίχαρντ Κουντενχόβε-Καλέργκι και προωθήθηκε σε αριστοκρατικούς ευρωπαϊκούς κοινωνικούς κύκλους.

Η θεωρία αυτή στηρίζεται σε μία ενότητα από το βιβλίο του Καλέργκι Praktischer Idealismus (Πρακτικός ιδεαλισμός): «Ο άνθρωπος του μέλλοντος θα είναι μικτής φυλής. Οι σημερινές φυλές και τάξεις θα εξαφανιστούν λόγω της εξαφάνισης των εθνών, του χρόνου και της προκατάληψης. Η Ευρασιατική-Νεγροειδής φυλή του μέλλοντος, παρόμοια στην εξωτερική της εμφάνιση με τους Αρχαίους Αιγυπτίους, θα αντικαταστήσει την ποικιλία των λαών με μια ποικιλία ατόμων». Ο αυστριακός νεοναζιστής, και αρνητής της γενοκτονίας των Εβραίων, συγγραφέας Gerd Honsik έγραψε περί αυτού το βιβλίο Σχέδιο Καλέργκι (2005). Η ιταλική διαδικτυακή ερευνητική εφημερίδα Linkiesta χαρακτήρισε το σχέδιο Καλλέργη ως μια φάρσα που είναι παρόμοια με Τα πρωτόκολλα των σοφών της Σιών.

Η θεωρία αυτή βρίσκει απήχηση μαζί με τα πρωτόκολλα των σοφών της Σιών κυρίως σε ακροδεξιούς και εθνικιστικούς κύκλους.

Παραπομπές

Κατηγορία:Ευρωσκεπτικισμός
Κατηγορία:Δημογραφία της Ευρώπης
Κατηγορία:Πολιτιστική αφομοίωση
Κατηγορία:Λευκός εθνικισμός
Κατηγορία:Αντισημιτισμός
Κατηγορία:Θεωρίες συνωμοσίας συσχετιζόμενες με τους Εβραίους